CELEX: 32006R0760
Language: lt
Date: 2006-05-18 00:00:00
Title: 2006 m. gegužės 18 d.  Komisijos reglamentas (EB) Nr. 760/2006, iš dalies keičiantis Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione

19.5.2006   
            
            
               LT
            
            
               Europos Sąjungos oficialusis leidinys
            
            
               L 132/28
            
         
      KOMISIJOS REGLAMENTAS (EB) Nr. 760/2006
   2006 m. gegužės 18 d.
   iš dalies keičiantis Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 1184/2005 I priede išvardijami fiziniai arba juridiniai asmenys, subjektai arba organizacijos, kurių lėšos ir ekonominiai ištekliai pagal tą reglamentą yra įšaldomi.
            
         
               (2)
            
            
               Rezoliucija Nr. 1591 (2005) įsteigtas Komitetas, veikdamas pagal Saugumo Tarybos Rezoliuciją Nr. 1672 (2006), iš dalies pakeitė sąrašą asmenų, subjektų ir organizacijų, kurių lėšos ir ekonominiai ištekliai turėtų būti įšaldomi. I priedas turėtų būti atitinkamai iš dalies pakeistas.
            
         
               (3)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1184/2005 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gegužės 18 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 193, 2005 7 23, p. 9.
   
      PRIEDAS
      Reglamento (EB) Nr. 1184/2005 I priedas papildomas įrašais apie šiuos fizinius asmenis:
      
                  1)
               
               
                  Gaffar Mohamed ELHASSAN
                  Profesija: generolas majoras.
                  Kita informacija: Sudano oro pajėgų Vakarų karinio regiono vadas;
               
            
                  2)
               
               
                  Sheikh Musa HILAL
                  Kita informacija: Šiaurės Dafūro Džalul genties vyriausiasis vadas;
               
            
                  3)
               
               
                  Adam Yacub SHANT
                  Kita informacija: Sudano išsivadavimo armijos vadas;
               
            
                  4)
               
               
                  Gabril Abdul Kareem BADRI
                  Kita informacija: Nacionalinio judėjimo už reformas ir vystymąsi lauko pajėgų vadas.